Täna siis selline puhkusepäev, et tulin kõigil kolmel mängitud turniiril rahadesse ja kuigi seda päris suurt hitti ei  tulnud, olen uhke OPEM High-Rollers turniiri kolmanda koha üle, mis mu Starsi bankrolli duublisse tõstis. Nüüd kohe vabam mängida seal.  Turniiril osales 11 mängijat ning ega mul polnud algul üldse plaani seda kaasa teha, möllasin parasjagu OPEM freerollil, kui Kati tuli rääkima, et läheks mängiks suurte meestega. Henri ja Imre olid juba platsil ning ka otseselt ning kaudselt veidi ässitasid, seega kontrollisin kassast järgi ja mul oli mingil imelikul põhjusel isegi rohkem kui sissemaksuraha 525€ seal  olemas. Imre väide, et küllap see on märk, et tuleb mängida ja need eestikate üldarvestuse punktid koju tuua, sai otsutavaks ning ... minu jaoks ilma eriliste viperusteta (andsin küll tahtmatult turniiri surmahoobi mõlemale Käsperile, kuigi nupud läksid sisse minu edus) jõudsin kolma hulka ehk rahasse. Seal suutsin ka veel veidi aega vastu pidada, kuid AT Kristjani K-high vastu polnud siiski piisav, sest river tuli K ja väljas ma olin. Õnnitlused meistrile, eks pean siis järgmistel turnadel neist kahest  kangemast mehest ette vurama.  Homme st. täna plaanis Naisteliiga Finaal, kus alustan teiseks suurema stäkiga, õhtul Unibet Open Malta satelliit ning miski OPEM, Sunday Millions 1/4 liiga, naisteliiga 2 turniiri ja muud nipet-näpet, seega head und mulle nüüd!